Publication: Magyar Közlöny
Issue: MK-2007-102 (Year: 2007, Number: 102)
Era: 2004-2010
Section: A nemzetiségi nyelv és irodalom esetében a 32/1997. (XI. 5.) MKM rendelet előírja a heti 4, illetve
Paragraph Index: 101

4. Megismerő- és befogadóképesség 1–4. évfolyam 5–6. évfolyam 7–8. évfolyam 9–12. évfolyam Versek, mesék befogadását, elmondását segítő, a ritmusérzéket és mozgáskultúrát fejlesztő játékok és gyakorlatok. Gyermekszínházi előadás megtekintése. Beszélgetés a látottakról. Néptánc-motívumok összekötése tanári segédlettel, majd improvizálás formájában. Az emberélet szakaszaihoz, fordulóihoz kapcsolódó hagyományok, szertartások (pl. lakodalom) megismerése. Gyermekszínházi előadás megtekintése. Részvétel a látott előadás alapszintű elemző megbeszélésében. Jeles napok szokásainak megismerése és – kedv esetén – kipróbálása (pl. lucázás, betlehemezés, regölés). Színházi előadás megtekintése. A látottak kollektív elemzése a megismert fogalomkészlet használatával. Különböző tánctípusok játékos elsajátítása, gyakorlása csoportosan, párban, egyénileg. Színházi előadás megtekintése. Beszámoló az élmény alapján. Alakoskodó népszokásaink megismerése (pl. farsang). Egyes történelmi korszakok táncainak megismerése. Társastáncok alaplépéseinek megismerése. A színészi munka alapszintű elemzése. Előadáselemzés.. Különböző színházi irányzatokhoz tartozó színházi előadások megtekintése. A látott előadások értelmező bemutatása. Napjaink világszínházi törekvései. Napjaink mozgásművészete. 2007/102. szám Vizuális kultúra A Vizuális kultúra tanításának célja hozzásegíteni a tanulókat a látható világ jelenségei, valamint a sajátos képi közlések, vizuális művészeti alkotások mélyebb átéléséhez, értelmezéséhez. Célja továbbá azoknak a képességeknek, készségeknek a fejlesztése, ismereteknek az átadása, amelyek a vizuális kommunikáció magasabb szintű műveléséhez, a látható világ használatához, alakításához, a kreativitás fejlesztéséhez szükségesek. A műveltségterület nem csupán a hagyományos képző- és iparművészettel foglalkozik, hanem magában foglalja a vizuális jelenségek, a vizuális közlések köznapi formáit is. Mivel a képzőművészet, a vizuális kommunikáció, illetve a tárgy- és környezetkultúra területei a különböző életkorokban, sőt személyenként is eltérő mértékben képesek kifejteni motiváló hatásukat, és különböző képességek fejlesztésére alkalmasak, fokozott lehetőség nyílik a differenciálásra. A vizuális kultúra megfelelő szintű tanítása meghatározó ismeretszerzési és feldolgozási eszközt biztosít a többi műveltségi terület oktatásához, és hatással van azok elsajátításának színvonalára is. A táblázatokban azokat a tevékenységeket tüntetjük fel, amelyek leginkább szolgálják az adott képesség, készség fejlesztését. Az életkornak megfelelő fejlesztés a spirális felépítést indokolja, de itt csak az újonnan belépő tevékenységeket említjük, ami nem jelenti azt, hogy abban a képzési szakaszban a már korábban megjelenő tevékenységek ne szerepelnének továbbra is. (A szabadkézi rajzolás például minden szakaszban fontos eleme a képzésnek!) Fejlesztési feladatok

Source: https://magyarkozlony.hu/hivatalos-lapok/b54245a196c483e8778e0a126eab987f1290f127/dokumentumok/0f3c2566e4f55475eb78c83e0abfa7754a19cbce/letoltes